A ปลื้มยอดจองหุ้นกู้ 1 พันลบ.ทะลัก! สะท้อนนลท.เชื่อมั่นบริษัท
A ปลื้มยอดจองหุ้นกู้ 1 พันลบ.ทะลัก! สะท้อนนลท.เชื่อมั่นบริษัท
22 ก.ย. 2563

นายวิศิษฎ์ เลาหพูนรังษี ประธานกรรมการและกรรมการผู้จัดการ บริษัท อารียา พรอพเพอร์ตี้ จำกัด (มหาชน) หรือ A เผยถึงว่า บริษัทฯ ได้รับการตอบรับอย่างดีจากนักลงทุนในการเสนอขายหุ้นกู้ รุ่น 2/2563 มูลค่ารวม 1,000 ล้านบาท หลังจากที่เปิดเสนอขายระหว่างวันที่ 8 – 10 กันยายน ที่ผ่านมา มีอายุ 2 ปี 6 เดือน อัตราดอกเบี้ย 7% โดยมียอดจองล้นตั้งแต่วันแรกของการเปิดจอง
ทั้งนี้ การขายหุ้นกู้ในรอบเดือนกันยายนที่ผ่านมา เป็นการเปิดขายเพื่อเป็นการไถ่ถอนหุ้นกู้ที่จะครบในวันที่ 1 ตุลาคม 2563 จำนวนเงิน 999.7 ล้านบาท  นอกจากนี้ ในวันที่ 30  กันยายน บริษัทฯ มีแผนการไถ่ถอนคืนหุ้นกู้รุ่น 1/2563 ซึ่งออกเมื่อเดือนมกราคม 2563  อีกจำนวน 91.775 ล้านบาท
“จากการที่มียอดจองหุ้นกู้ที่เปิดขายล้น รวมถึงในระหว่างปี 2563 มีการไถ่ถอนหุ้นกู้คืนบางส่วนก่อนครบกำหนดหลายรุ่นคิดเป็นเงิน 343.55 ล้านบาท แสดงให้เห็นถึงความเชื่อมั่นของกลุ่มนักลงทุน และศักยภาพของบริษัทฯ และทำให้การปรับโครงสร้างหนี้สินทยอยลดลง ซึ่งเป็นผลจากแผนการขยายธุรกิจที่มีความต่อเนื่องและชัดเจน รวมถึงโครงสร้างทางการเงินที่มั่นคง ทำให้ตอบโจทย์ความน่าเชื่อถือของกลุ่มนักลงทุน” คุณวิศิษฎ์ กล่าว